ming030890/wiki-yue-high-quality huggingface dataset:
日野Super Dolphin

日野Super Dolphin（スーパードルフィン）係日本日野車廠響1981年推出嘅重型貨車，前身係1961年製造嘅日野KF/ZM/TC。呢部車喺1983年開始改款，1992年開始畀Super Dolphin Profia（日野Profia前身）取代咗。
Super Dolphin嘅同級車款，包括五十鈴810同埋三菱Fuso The Great都係80年代到90年代最出名嘅工地車之一。

搭載引擎
1981-1990年
1990-1992年：譬如W-SH3FDAA（國土交通省編號），「3F」即係搭載F20C引擎嘅車款。
日野未步

日野未步 ，係日本嘅一個女藝人同埋配音員。
日野聰

日野聰 ，係日本嘅一個男配音員。

配音作品一覽
呢個表唔完整，歡迎加料。
日野Rainbow

日野Rainbow係日本日野車廠出嘅一系列小巴同埋中型巴士。

小巴
1966年，日野推出Rainbow前置引擎小巴，型號係BM320。1976年，Rainbow前置引擎小巴發展成AM系列，擁有中型巴士嘅闊度（2.3米），1983年再改為AC系列。
1987年，日野推出Rainbow 7M（CH系列）同埋Rainbow 7W（RH系列），兩隻都係2.3米闊同埋有用氣墊懸掛。其中前者係中置引擎設計，後者係後置引擎設計，並喺1988年取代Rainbow AC系列。1991年Rainbow 7W出現短軸距版本，令前門可以擺喺前輪跨。Rainbow 7M同埋Rainbow 7W喺1998年俾日野Melpha 7（7米長嘅初代日野Melpha）取代。
另外喺1985年，日野推出闊2米嘅Rainbow小巴，包括前置引擎嘅AB系列同埋後置引擎嘅RB系列。Rainbow RB系列喺1992年出現短軸距版本，令前門可以擺喺前輪跨。Rainbow RB系列喺1995年俾新嘅日野Liésse取代；而Rainbow AB系列亦喺同年停產，日野喺1996年開始賣豐田Coaster嘅OEM－日野Liésse II－去取代佢嘅位置。

中型巴士
澳門澳巴嘅日野Rainbow HR1JKEE
1980年，日野推出Rainbow中型巴士，分開做城市巴士同埋觀光/私家巴士兩種。初時Rainbow中型巴士只有配葉片懸掛嘅RJ系列，1982年加入配氣墊懸掛嘅RR系列。
1999年Rainbow RJ/RR系列觀光/私家巴士俾日野Melpha 9（9米長嘅初代日野Melpha）取代。至於Rainbow RJ/RR系列城市巴士一直冇出低地台版，RR系列喺2001年停產，而RJ系列就喺2004年停產，俾採用五十鈴Erga Mio設計嘅日野Rainbow II非低地台巴士取代。
1999年，日野推出Rainbow HR系列中型低地台巴士，最初引擎係打橫擺，有7米同埋9米長版本，2000年再加入10.5米長版本。後來日野同埋五十鈴嘅完整巴士生產合併，10.5米長嘅Rainbow HR系列自2003年開始亦有以五十鈴Erga J呢個名賣。2004年開始Rainbow HR系列嘅引擎改為打直擺，有9米同埋10.5米長版本。
隨住日野同埋五十鈴嘅中型城市巴士設計逐步統一，日野Rainbow HR系列亦逐步俾採用五十鈴Erga Mio設計嘅日野Rainbow II低地台巴士取代，去到2007年Rainbow HR系列只係得番10.5米長版本，兼且冇再以五十鈴Erga J呢個名賣。2010年底日野同埋J-BUS官方網頁嘅產品一覽冇再登出Rainbow HR系列嘅介紹。
日野Rainbow HR嘅OEM—五十鈴Erga J
維基同享有多媒體嘅嘢：Hino Rainbow
日野優

日野優（1982年7月29號—）係日本足球員，司職守門員，效力過大阪飛腳，FC岐阜，及德島漩渦。
日野Profia

日野Profia（プロフィア）係日本日野車廠喺2003年推出嘅一款重型貨車，海外版本叫做日野700。
椿葉花椒

椿葉花椒（學名：Zanthoxylum ailanthoides）係芸香科花椒屬嘅植物，原產中國南部同東南亞。
椰菜湯

椰菜湯係用椰菜做主要材料嘅湯，通常色水都比較淺。
椴樹

椴樹（粵拼：dyun6 syu6；學名：Tilia）係錦葵科下面嘅一個屬，亦係北半球溫帶地區好常見嘅一種樹。
植株嘅規律多數係落葉喬木，喺歐洲主要用嚟做木材。
椿理沙

椿理沙 ，係日本嘅一個女藝人同埋配音員。
椰衣

椰衣（coir），又叫椶，係椰子個椰殼浸皮。主要係由華南來，亦有海南或者南洋來嘅。椰衣嘅纖維又粗又硬，可以整散拎啲纖維出來，造唔同嘅嘢，好似毡、刷、床褥。
椰蛋獸

椰蛋獸係日本電視遊戲寵物小精靈系列入面嘅其中一隻小精靈，編號103。佢係由蛋蛋進化成嘅。
椴樹下大街

椴樹下大街（德文：Prachtstraße Unter den Linden，經常誤譯做「菩提樹下大街」）係歐洲一條大街，位於德國首都柏林。
椴樹下大街西起勃蘭登堡門（Brandenburger Tor）東面嘅巴黎廣場（Pariser Platz），面對柏林藝術學院（Akademie der Künste）同埋阿德龍飯店（Hotel Adlon），向東延伸1,500米，經過宮殿橋（Schlossbrücke）同埋博物館島（Museuminsel），直達柏林電視塔（Fernsehturm）。椴樹下大街係柏林市中心嘅交通樞紐，沿途有好多景觀同埋名勝。
椰菜花

椰菜花係種菜，同西蘭花一樣都係甘藍變種，主要食佢嘅花。
椿直起

椿直起（2000年6月23號—）係日本足球員，打中場位置，效力北九州向日葵。
毒檸王國

《毒檸王國》（英文：Dokureioukoku）係香港商業電台叱咤903電台節目，主持人係阿檸同埋奧仕卡，監製係急急子，製作助理係Oscar，2016年5月16號正式首播，2016年5月16號到2018年9月28號逢禮拜一到五下晝5點到6點喺商業二台播，2018年10月1號起就改咗時間喺禮拜一到五下晝4點半到5點半，節目將會播到去2019年7月5號；喺7月9號到10月8號改為午夜12點到凌晨2點播出。
2019年10月8號晚，商台話兩位主持喺9月24至26號無故缺勤，所以決定停咗兩位嘅主持工作。節目喺嗰晚之後就停播。
毒氣丸

毒氣丸係日本電視遊戲寵物小精靈系列入面嘅其中一隻小精靈，編號109。身體顏色主要係紫色。
毒氣雙子

毒氣雙子係日本電視遊戲寵物小精靈系列入面嘅其中一隻小精靈，編號110。佢係由毒氣丸進化成嘅。
毒火追擊

《毒火追擊》係套美國嘅警匪片同動作電影，片長109 分鐘，喺2014年上畫。
毒理學

毒理學（英文：Toxicology）係個醫學專科，專門研究同毒有關嘅醫學範疇，同埋研究各種化學物質對生物嘅負面影響。
毒男

毒男係指一個潮語，指獨身同冇異性緣嘅男人，源自日文當中嘅「独男」（日羅：dokuo），呢個字意思字面上解係「獨身男性」，而喺日文入面發音等同「毒男」。
毒芹

），英文系國家叫Water Hemlock，係傘形科毒芹屬嘅長年生粗大草本植物，喺中國嘅東北三省、西北地區、蒙古附近同周邊、俄羅斯遠東地區、朝鮮半島同陝西、日本一帶嘅沼澤地、水邊同山谷較暗而濕嘅地方先至搵到。佢係世界7種致死率比較高嘅植物。

樣
植株高0.7～1m，冇毛。主根短縮，根狀梗有啡色嘅節。梗係單生嘅直立品種，空心圓柱體。葉互生，三角，似披針，長10～30cm；葉柄長15～45mm，基部有葉鞘。花係複傘形花序，生喺樹頂或樹杈；花序梗長25～100mm，上邊生咗大概20個到，每個開15～35朵白花仔，有5嚿花瓣同明顯萼齒，每年夏天時開花。果屬雙懸果，綠品種帶黃色粗棱。成樖嘢雖然有埐臭到頂唔順嘅味，但佢嘅根狀梗有甜味同香氣，喺切斷口會流出黃液體，好似啲樹脂噉，但遇空氣變暗。

毒性
毒芹個樣睇落去有啲似芹，但有芹毒素同生物鹼，尤其係根同梗、地上嘅部分植株都有毒，尤其係葉、花同未熟嘅果最犀利。一唔小心食咗佢會有嘔、嘴唇有血泡、反胃、手腳覺得好凍、四肢麻痺；講得巴閉啲，命仔隨時凍過水。

藥用
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
毒芹唔係樣樣都做衰嘢，佢嘅根可以做藥，喺歐洲嗰邊用嚟做藥膏同浸劑嚟醫某啲皮膚病、痛風或風濕、神經痛等功效。但凈可以外用，唔畀食。
毒舌大狀

《毒舌大狀》（英文：A Guilty Conscience）係2023年上畫嘅港產片，由黃子華、王丹妮、廖子妤、王敏德、何啟華、楊偲泳、謝君豪、栢天男主演，吳煒倫執導。故仔講一單國際名模涉嫌虐待自己個女嘅官司。套戲係黃子華繼《飯戲攻心》之後嘅電影作品，而套戲亦係主演《梅艷芳》嘅王丹妮同廖子妤嘅第二度合作，戲入面嘅關係變成敵對。套戲2022年開拍，安排喺2023年賀歲檔上畫。2023年2月21號，片商宣佈票房已經突破一億港紙，係有史以嚟頭一套港產片做到呢個成績。
擊壤路五人足球場

擊壤路五人足球場，香港足球場之一，喺元朗擊壤路，另一邊係喜利徑，英文叫Kik Yeung Road 5-a-side Football Pitch。行政上歸元朗區。設施有硬地球場，五人足球場。
擁軍街道

擁軍街道（粵拼：jung2 gwan1 gaai1 dou6）係中國黑龍江大慶薩爾圖嘅街道。喺基層政區改革後，2013年街道轉爲社區，原先下轄嘅社區轉爲居委會。而家轄區面積274.9km²，有9030戶、24364人，有住樓167棟。「擁軍」嘅意思係「擁護軍隊」，亦即擁護解放軍噉解。

政區
擁軍管轄嘅社區/居委會有5個。
社區/居委會：五環、綠洲、八一、春雷、豐收
擁有權

擁有權，或所有權，就係對一嘢嘅物權，即對直接、全面、排他性咁控制財產嘅權力。
擁躉團

擁躉團係指擁護同一對象嘅擁躉自發組成嘅組織，而得到被擁護者認可嘅擁躉團就會被稱為「官方」擁躉團。擁躉團亦有好多唔同稱呼，譬如歌手嘅擁躉團可以叫歌迷會；演員嘅擁躉團可以叫影迷會。
擇洗溝宅男

《擇洗溝宅男》（英文：Jexi）係套2019年上畫嘅愛情喜劇電影，由鍾魯卡斯同埋史葛摩亞做導演，亞當迪凡、露絲拜恩、亞歷山德拉詩普主演。
擊夢擂台

《擊夢擂台》（粵拼：gik1 mung6 leoi4 toi4，韓文：드림），係韓國SBS嘅連續劇，朱鎮模、金汎做主角。
擁有式

擁有式（英文：possessive）係指隻字嘅形式表示緊擁有嘅關係。
例如英文字 he（男性佢嘅代名詞）嘅擁有式係 his（男性「佢嘅」）。
擁躉

擁躉（英文係 Fanatics，簡稱「Fans」或者「Fan」，香港人多數講成 fan 士，大陸人同臺灣人就多數講「粉絲」）係好迷好擁護啲偶像、球隊、或者事嘅人，即好「狂熱」嘅支持者。

成因同價值
俾人擁載嘅人，會稱佢哋為偶像；偶像通常會係一啲歷史人物、舉世名人、組織／國家領導人、知名藝人……等等。亦有人會因應佢自己體會到嘅行為價值，而封個別嘅人做佢嘅偶像。可以咁講，能夠成為偶像嘅人，佢本身一定係有啲值得人欣賞、尊敬同欽佩嘅地方。
除咗人會被擁載之外，其他嘢都可以有擁躉，好似足球籃球隊，支持者不斷咁喺場邊打氣，激起隊波嘅鬥志，去贏波，又可以幫手睇鬼；所以有人會話，擁躉就好似第十二個球員。

同義
擁躉嘅出現係因為佢哋對一啲人物或事情產生着迷、傾慕嘅精神情緒，所以亦有用嗰樣被擁載嘅人或嘢之後加個「迷」字嚟形容呢班擁躉，好似：球迷、車迷、歌迷、影迷…等。
發燒友亦有類似意思。

形態及影響
擁躉可以有好多唔同嘅層次，有所謂「普通擁躉」，亦有俗稱「狂迷」嘅瘋狂擁躉，呢啲稱呼似乎可以代表擁載行為嘅唔同程度。
不過有個別嘅激進擁躉會用非理性嘅態度去表現自己，有啲係希望得到偶像嘅注意，可能只係想偶像望自己一眼，握一握手，將精神情緒推到瘋狂嘅極限，做出完全喪失理智嘅行為；有啲就為咗支時自己偶像而同其他唔同路嘅擁躉鬧交，甚至打起上嚟，最後變成大禍收場。
1983年，當時香港南華足球隊因為喺香港甲組足球聯賽嘅排名好低，最後要面對喺第二年降班到乙組比賽嘅命運，但呢件事就令到一眾擁護南華嘅球迷十分鼓燥，最後演變成香港史上嘅一次大暴動。而喺歐美一啲足球狂熱嘅國家，因為球迷爭執變成大騷亂、大暴動，最後釀成傷亡嘅事亦間唔中都會發生[未記出處或冇根據]。
至於時下青少年喺追捧偶像嘅態度上亦似乎變得比以前盲目，有啲只得三分鐘熱度經常轉換偶像，只會人云亦云；而有啲更加用咗好多本來應該工作或者學習嘅時間嚟追星（呢班人被稱為追星族），除咗浪費大量時間同金錢之外，亦可能影響本身同影響埋偶像嘅日常生活，甚至影響自己嘅前途[未記出處或冇根據]。
江畹徵

江畹徵（1904年2月16號—1930年），廣東南海人，係末代翰林江孔殷嘅大女，屋企排行十一。佢嫁畀汪精衞個侄汪希文做繼室，第年生淋巴癌過身。
佢文學素養唔錯，當其時有「才女」之稱。佢細佬南海十三郎亦周時請佢幫手度一兩段曲詞，《燕歸人未歸》嗰段「清明節鶯聲切......落花如夢似水流年」就係江畹徵口授。有傳名劇《女兒香》係佢替十三郎槍寫嘅，後尾十三郎亦喺報紙專欄否定呢種講法。
江祖貽

江祖貽，香港資深電影界人士，曾經攞過香港電影金像獎專業精神獎。
江素惠

江素惠，親北京派居港台裔人士。台灣前駐香港光華新聞文化中心主任。

早年經歷
江素惠移居三十年，最初係《中國時報》香港特派員兼香港辦事處主任。1984年，佢前往中國訪問，成為第一個進入中國做訪問嘅台灣記者，之後出任台灣駐香港新聞處負責人，並籌辦「光華新聞文化中心」（台北經濟文化辦事處新聞組）。退下公職後，佢創立香江文化交流基金會，舉辦「香江論壇」獲中國官方媒體《參考消息》讚揚。

政治立場
佢係親北京派人士，喺第15屆中華民國總統選舉入面支持韓國瑜，批評民進黨一意孤行，亦認同九二共識，認為兩岸要建立更緊密關係。

事件
佢曾經同中國國企河北融投控股集團有限公司（河北融投）旗下嘅子公司驥發（香港）控股有限公司（驥發香港）合作做生意，但就被侵吞兩千萬港幣，追數追咗一年都唔成功。
江珧柱

江珧柱（又叫江瑤柱、乾瑤柱、瑤柱、乾貝），係種海鮮食品原料，嚟自瓣鰓綱異柱目扇貝科同帶子貝類動物嘅後閉殼肌。乾瑤柱指係曬乾或者焙乾後嘅產品，烹調時需要先用水浸淋。
江界

江界（粵拼：gong1 gaai3；韓文：강계시）係北韓慈江道一市，亦係佢嘅首府。
江玉珠

江玉珠，前香港麗的電視藝人，馬來西亞商人莊寶嘅老婆，佢三個女莊鍶敏、莊思華同埋莊思明都係藝人。
江盛

江盛，台灣時代力量政治人物，婦產科醫師。2023年10月15號，時代力量宣布佢會代表時代力量參與2024年立委選舉嘅不分區名單第四名。

政治立場
佢主張安樂死合法化，傳播「尊嚴終老」嘅理念，爭取所有人都可以享受高質素嘅生活，同埋有尊嚴嘅告別。
李察·加菲

李察·加菲（Richard Garfield，1963年6月26號—）係美國一個數學家，出名在創始咗《魔法風雲會》呢隻 TCG 元祖。
李察占士禾倫

李察·占士·禾倫（英文：Richard James Warren，1869年3月12號—1940年8月5號）係澳洲昆士蘭州立法會嘅議員。
李察基爾

李察基爾（Richard Gere，全名Richard Tiffany Gere，1949年8月31號—）係一位美國演員同埋人道主義者。佢喺1970年代開始演戲，憑奧斯卡得獎歌舞電影《芝加哥》（2002年）嘅角色Billy Flynn而贏到一個金球獎。
李察·布蘭遜

李察·布蘭遜係一個英國創業家、飛機師、作家、自傳作者、實業家、投資者、電視製作人、製片人、中學教師。
李察克萊德曼

李察克萊德曼（法文：Richard Clayderman，1953年12月28號—）係法國鋼琴家，比較多演奏當代音樂。比較出名嘅演奏作品包括《夢中嘅婚禮》。
李察利臣

李察利臣（粵拼：lei5 caat3 lei6 san4，葡文：Richarlison de Andrade，1997年5月10號—），係巴西男子足球員，身高179厘米，重71公斤，踢前鋒，2015年7月4號出道。
李察利臣初出道嘅時候，先後効力阿美利加明尼路、富明尼斯，2017-2018年度轉戰英超，先後効力屈福特、愛華頓、熱刺。
國際賽方面，李察利臣由2018年開始踢巴西足球代表隊。

葳蕤史
呢節要加長。
新樂大廈

新樂大廈響澳門半島聖安多尼堂區墨山街同嘉野度將軍街，係屬於房屋局嘅經濟房屋。

背景
1992年5月23號，新樂大廈小業主開會希望商場減低水塔噪音。
1992年5月29號，新樂大廈小業主受到噪音滋擾，工務司稽查處處長話短期內作出處理。
新東方置地酒店

新東方置地酒店（英文：New Orient Landmark Hotel；葡文：Hotel Novo Oriental Landmark），澳門酒店，喺大堂區，歸新口岸，對住友誼大馬路。酒店二〇〇三年十一月開張，原名澳門法老王酒店，後來改名澳門置地廣場酒店。二〇一八年九月，再改名新東方置地酒店。酒店以埃及法老王來做主題。
酒店有三條街夾住，前面友誼大馬路，東面宋玉生廣場，西面上海街。出咗酒店，東面有條狹長嘅公園帶，由山伸到海邊，由東方拱門、何賢公園同宋玉生公園組成。
酒店本身，樓高廿三層。三樓設有賭場，叫置地娛樂場，原本叫法老王宮殿娛樂場。另外地下、一樓、二樓做商場。
新桂田

新桂田，香港一村，喺新界北部，臨近深圳河，英文叫San Kwai Tin。蓮麻坑路經過條村。佢今下部份地方喺邊境禁區入便。地內亦設有新桂田警崗。
新榮區

新榮區係中國山西大同一個市轄區，總面積1006平方公里，人口11萬。
新杜路美地白濁丸

新杜路美地白濁丸（英文Santal Midy；法文Santal de Midy）係法國出嘅藥，產自巴黎美地藥房，喺十九世紀後期，風行世界卅行。隻藥用來醫泌尿器官嘅病，因爲少副作用，所以風行咁耐。查佢有水銀，食用會中毒。藥丸呈紫色。

名
新杜路，繙自法字Santal，卽係檀香咁解，藥中有檀香油。美地，繙自Midy，係藥局名。白濁，係唐醫叫法，係痾尿有尿之外嘅嘢。咁係因爲感染病原之故。呢啲病包括埋種種性病。丸係藥丸，家下叫嘅藥囊。

包裝
隻藥用玻璃樽裝住，樽長身，有水松塞（塞讀質）封口。樽外貼咗黃紙。

英軍
英軍唔少兵染性病，要英軍畀錢，卽係政府畀錢醫。後尾政府唔包性病，要醫就要畀錢。啲兵就用偏方，買成藥自理。呢個係新杜路美地白濁丸，咁受歡迎嘅原因之一。
新條宏喜

新條宏喜（1973年4月28號—）係日本足球員，司職中場，效力過FC東京。
新松浦站

新松浦站（粵拼：san1 cung4 pou2 zaam6）係位於中國黑龍江哈爾濱松北區松浦街道嘅火車站，由哈爾濱鐵路局哈爾濱車務段管轄。呢個站有濱北鐵路經過，離哈爾濱東站13公里，離北安站320公里。新松浦站起喺1933年，而家係四等站，做客貨兩運，其中客運上辦理旅客上落，以及行李、包裹托運；貨運上只辦理專用綫、專用鐵路整車貨物及整車路用貨物發到。
濱北鐵路
哈爾濱東 - 新松浦 - 徐家 - 呼蘭 - 沈家 - 康金井 - 石人城 - 白奎堡 - 興隆鎮 - 萬發屯 - 綏化 - 沙園 - 秦家 - 四方臺 - 張維屯 - 綏棱 - 東邊井 - 海倫 - 扎音河 - 海北 - 通北 - 楊家 - 李家 - 趙光 - 福光 - 北安睇 • 論 • 改 • 歷
河合義雄

河合義雄 ，係日本嘅一個男配音員。

配音作品一覽
呢個表唔完整，歡迎加料。
河在淑

河在淑，係大韓民國嘅一個女藝人同埋演員。
河大區

河大區（Región de Los Ríos），係智利其中一個大區，首府瓦爾迪維亞。
河回村

河回村係個喺韓國嘅世界遺產，登錄喺聯合國教科文組織嘅世界遺產名錄。
河合秀人

河合秀人（1993年10月1號—）係日本足球員，司職中場，效力鳥取飛翔。
河合龍之介

河合龍之介，係日本嘅一個男藝人同埋演員。
河合龍二

河合龍二（1978年7月14號—）係日本足球員，司職中場，效力北海道札幌岡薩多。
河孖

河孖（或者寫做何媽，無人知本來嘅正字）係尐細路玩多人遊戲前（例如踢波或者打波之類），進行隨機分組或分隊嘅一種遊戲方法。

玩法
所有細路圍埋一圈，右手五指併攏，放響左面心口，然後一齊叫口令「河孖」，等口令最尾一個字叫出，所有人同時伸出右手。可以掌心向上咁樣伸出，或者掌心向下伸出。呢個時候，所有掌心向上嘅為一組；掌心向下嘅為另一組。如果分組唔平均，咁就重複以上過程，直到平均為止。
河套

河套（粵拼：ho4 tou3），又叫河曲（ho4 kuk1）、曲流（kuk1 lau4），係指一條河彎曲嘅部份，多數出現喺下游。
林偉民

林偉民（粵拼：lam4 wai5 man4，1887年—1927年）係一位中國早期職工運動領袖兼第一屆中華全國總工會執行委員會長，廣東省香山縣三灶島（今日嘅廣東省珠海市金灣區三灶鎮）人。
林健太郎

林健太郎（1972年8月29號—）係日本足球員，司職中場，曾經喺1995年爲日本足球代表隊出場2次。
林健華

林健華（英文：Joanus Lam，1969年9月2號—），香港作曲人、作詞人、編曲人、音樂製作人。佢比較有名嘅作品包括：陳奕迅《與我常在》、《我的快樂時代》、古巨基《必殺技》、張學友《有病呻吟》、梁詠琪《你救哪一個》、莫文蔚《忽然之間》等等。

簡歷
林健華本來係瑞典阿斯利康製藥旗下嘅藥廠主管，喺1995年組成樂團Black box，第二年受滾石唱片賞識加盟旗下魔岩唱片，去左台灣發展，後來樂隊解散，佢轉型為幕後音樂人，並創立J. Music（拾點音樂）經理人公司，曾經簽過周國賢、張繼聰、王若琪等歌手。

部分社會議題觀點
佢曾經喺2022年6月接受有線新聞訪問，提到自己喺廣州開設咗一間音樂娛樂公司，話當地政府近年大力支持，喺大灣區推廣粵語歌，呼籲香港歌手去大灣區發展，又話希望香港樂迷能接納香港歌手咁做。
林僑遠

林僑遠，香港親中派人士兼歌手，和美家庭心連心藝術團成員。
林偉江

林偉江係香港親中派政治人物兼勞工界人士。

選舉經歷
喺2021年9月，佢成為香港特别行政區選舉委員會勞工界委員。
林偉漢

林偉漢，香港演藝界管理人員，曾經喺英皇娛樂擔任高層，之後擔任伯樂音樂學院董事總經理。
喺英皇娛樂工作期間，佢有時會代表英皇娛樂對外發言。喺2002年，廉署調查謝霆鋒頂包案嗰陣，佢亦成為獲邀接受調查嘅對象。
林健榮

林健榮（Eddie Lam），香港親中陣營政治人、測量師、生意人（德萊建業老細），香港建造商會第71-72屆理事會會長。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會地產及建造界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會工程界當然委員。之後佢喺李家超無提政綱嘅情況下，有份提名李家超參與2022年香港行政長官選舉。

馬主生涯
佢喺2020年代開始喺香港賽馬會做馬主，名下馬以「營造」兩字起名，包括「營造師」、「營造創科」、「營造組裝」。
海珠區外國語實驗中學

學校喺1960年9月開辦，但開辦咗6年後因文革爆發而停課，直到1969年先至恢復返。1985年成立咗第一屆教育代表委員會嚟實行民主管理同監督。2003年，學校昇格做海珠區一級學校，重喺2年後成為廣州市一級學校。2010年3月，學校改名做海珠區實驗中學兼重新定咗教學目標。2011年7月，因為海珠區教育部門要整合教育資源而將95中併咗入去，半年後又昇格做廣東省一級學校。2013年先後定咗海珠區第一批初中義務教育階段特色學校同廣州市第一批11間義務教育階段嘅特色學校，同年亦改名做海珠區外國語實驗中學。
海珠區石溪中醫院

間醫院喺1982年由嗰時嘅香港恒生銀行集團董事長——何善衡出錢喐手起，初期屬廣州市郊區，所以嗌郊區石溪中醫院，1986年廣州市調整郊區區域時劃入海珠區，醫院交畀海珠區衛生局睇實，同年8月23號改名做海珠區石溪中醫院。
1995年，醫院加起咗建築面積1931.7平方米嘅5層樓綜合樓。
海珠區華洲實驗學校

係中國廣東廣州嘅一間集初中同小學嘅實驗學校，2010年2月開辦，位置喺海珠區土華嘅華泰路，近華洲路口附近。佢係廣東龍濤教育集團屬下嘅一間學校。
海珠區黃埔中學

係中國廣東省廣州市嘅一間中學，喺1979年開辦，位置喺海珠區黃埔村華陀里6號（黃埔古港北邊）。

名
學校初頭叫「黃埔村中學」，後尾改名「黃埔中學」。

校服色
海珠區黃埔中學嘅正門
呢間學校嘅校服色係：
短袖：　　，正面有大嘅銳角「V」字響度。

史
呢間學校喺1979年8月1號成立，係由原育新八年制學校同黃埔八年制學校嘅初中部合併出嚟，最初校址喺新洲畜牧場入面。1982年8月，由於94中從黃埔村搬到新港西路嘅鷺江之後，學校原址畀咗黃埔中學。2001年9月同漁輪廠子弟學校初中部合併。由於新滘鎮喺2002年3月變成新滘街道，黃埔中學轉成海珠區教育局屬下嘅學校，成為琶洲島上唯一嘅公立中學。
海珠區

海珠區（粵拼：hoi2 zyu1 keoi1）係廣州市嘅一個轄區，亦係廣州「老四區」之一，喺珠江南面，東經113°14'到113°23'、北緯23°3'到23°16'之間，面積90.4平方公里。喺傳統上，海珠區西北邊嘅廣大地區叫河南（ho4 naam4）。主要物產有茶、素馨等。現任區長係徐詠虹，區委書記係姚奕生。

歷史同沿革
000要睇海珠區中心區域嘅歷史，可以去：河南
1950年7月，廣州河南地區嘅蒙聖區、洪德區、海幢區合併，成立河南區人民政府。
1954年6月，接管芳村地區。
1960年5月，河南區同時叫海珠人民公社；8月，河南區改名海珠區。
1980年7月，新嘅海珠區人民政府成立。
1986年6月，赤崗街同新滘區公所劃入海珠區。
2000年，海珠區有14個行政街、1個鎮，設389個居民委員會、20個村民委員會。2001年年底，全區有16個行政街、1個鎮、418個居民委員會同19個村民委員會。到2005年，設18個行政街、257個社區居民委員會。
海珠區兒童公園

海珠區兒童公園（粵拼：hoi2 zyu1 keoi1 ji4 tung4 gung5 jyun2）係中國廣東省廣州市入面嘅其中一間兒童公園，呢間公園喺海珠區廣州大道南最南邊嘅洛溪大橋隔籬。喺2014年6月1號起好。

遊樂設施
呢間公園入面嘅大部分遊樂設施都喺德國度進口，佢係家陣世界上最新兼最好玩嘅遊樂設施，入面都係以益智同埋實踐為主體。佢主要包括咗以下呢啲遊樂設施：

沙灘城堡
喺公園嘅正門入口嗰邊有齊旅遊查詢、兒童餐飲、兒童用品檔、醫務室、科普教室、展覽館、標本室、兒童影院同兒童戶外劇場。
海珠區婦幼保健院

係中國廣東廣州嘅有醫療、教學、科研、婦幼保健、計劃生育技術指導服務喺埋一齊嘅二甲醫院，1963年成立，位置喺海珠區寶崗大道杏園大街15號。
醫院曾經喺1994年成為廣州第一間通過國家級愛嬰醫院評審嘅區級醫院，2015年以廣東第一嘅身份攞咗「全國婦幼健康優質示範區」嘅獎勵。
海珠區少年宮

係中國廣東省廣州市嘅一間少年宮，喺1957年成立，位置喺海珠區同福中路309號。
海珠區文物保護單位

下邊列出廣州市海珠區嘅區級文物保護單位。
楊過

楊過，字改之，人稱神雕俠，係虛構之金庸武俠小說《神鵰俠侶》嘅男主角。佢老豆叫楊康，佢阿媽原版係秦南琴，新修版係穆念慈。佢老婆叫小龍女。佢係南宋人。

生平
佢未出世佢阿爸已經死咗，十一歲時佢阿媽亦都死埋。後來拜歐陽鋒做契爺。同一年俾佢阿爸嘅義兄郭靖帶去桃花島。因為衝突所以再被帶到去全真教。
後來因為喺全真教俾人蝦而入咗古墓派，並同師父小龍女日久生情。後來佢哋出終南山後喺歸雲莊英雄大會打低咗蒙古國師金輪法王。但因為楊過想同小龍女一齊而俾郭靖趕走，後來由於黃蓉同小龍女傾楊過嘅事而令佢哋兩個分開。後來楊過同黃藥師做咗朋友，而從傻姑口中誤會黃蓉喺佢嘅殺父仇人。
為咗報仇，楊過經金輪法王邀請加入咗忽必烈陣營，仲識咗周伯通，為咗救周伯通而去咗絕情谷，後來得知絕情谷谷主公孫止想娶小龍女，為咗爭返小龍女，佢喺裘千尺相助中打贏公孫止。並應承裘千尺會攞郭靖黃蓉人頭嚟換取半粒絕情丹。
當楊過去到襄陽，佢唔忍心殺郭靖，甚至幫佢對付忽必烈嘅手下，後來為咗解決武氏兄弟嘅衝突而俾郭芙誤會臂斷咗右手，後來喺神雕指引下學識「劍魔」獨孤求敗嘅玄鐵劍法，並用玄鐵重劍喺重陽宮力戰群魔並同小龍女喺重陽宮成親。後來雖然小龍女喺公孫止手中攞到絕情丹，但因為楊過唔想獨活於世，所以小龍女同楊過立咗十六年之約。黃蓉為阻止楊過自殺而話小龍女係俾南海神尼帶走，而一燈就勸楊過食斷腸草解情花毒。喺呢十六年，佢喺海邊苦練劍法，發明黯然銷魂掌，佢仲行俠仗義，喺江湖中有「神雕俠」外號。
十六年後，由於佢令到周伯通瑛姑重逢而化解咗西山一窟鬼同史氏兄弟嘅衝突，並認識郭襄同應承佢三個承諾。喺郭襄生日嗰日，楊過先後斬咗一千個蒙古先鋒對耳、指使江湖人士火燒蒙古糧草同識破霍都陰謀並同黃藥師駕臨英雄大會，但後來喺黃藥師口中得知原來冇南海神尼呢個人。後來佢喺嘉興鐵槍廟從柯鎮惡口中得知佢阿爸嘅為人。後來佢為搵小龍女而跳崖，最終喺絕情谷底同小龍女重逢。佢哋重逢後得知金輪法王打算攞郭襄做人質逼郭靖投降，為救郭襄，楊過用黯然銷魂掌打贏金輪法王，再用飛石射死蒙哥，延遲蒙古滅宋。最後喺第三次華山論劍晉身「天下五絕」，頂替義父「西毒」歐陽鋒成為「西狂」，拜別眾人後同小龍女退隱江湖。
楊達

楊達（粵拼：joeng4 daat6，1935年—），開平赤坎人，國家一級演員，有「羊城笑星」之稱。1958 年開始同黃俊英拍檔做相聲，2000 年退休。
楊醜

楊醜（—198年）係東漢大司馬張楊嘅部下。建安三年（198年），曹操攻打呂布嗰陣時，張楊出兵東市，諗住幫呂布牽制曹操。楊醜將張楊殺咗，並且諗住帶張楊啲部下去投奔曹操，但佢冇耐就俾張楊嘅部下眭固殺咗。
楊鎮宇

楊鎮宇，係大韓民國嘅一個男藝人同埋演員。
楊采妮

楊采妮（英文：Charlie Yeung，1974年5月23號—）係香港演員，喺2013年開始做埋導演同編劇。
楊釗煊

楊釗煊（簡化字：杨钊煊，1995年2月11號—）係中華人民共和國女子網球手，北京人。

球員生涯
楊釗煊係右手揸拍（雙手反手）。
楊鎮浯

楊鎮浯（1972年6月26號—）係台灣政治人物，係中國國民黨嘅一員。佢係金門縣金寧鄉湖下村嘅居民，而家擔任國家政策研究基金會嘅國家安全組召集人。佢之前曾經擔任過金門縣縣長、立法委員、金門縣政府觀光處處長同埋交通旅遊局局長。喺2016年台灣立法委員選舉入面，佢參選金門縣選舉區嘅立法委員，最終成功擊敗咗吳成典同陳滄江等主要對手，成功當選第9屆立法委員。
正太

正太係ACG術語，同蘿莉相對，指比較可愛嘅細路仔（男）。
正太腔

正太腔概念藝術：一個成年女性被一個未成年男孩所吸引。
正太腔係指鍾意啲少年嘅人。呢個詞來自日本嘅動漫「鐵人二十八號」嘅角色金田正太郎。曾經有位女人喺雜誌上嘅「Lolicon」女性版企畫問應該點樣稱呼愛少年嘅人，呢個詞就誕生咗。

歷史上嘅正太腔
歷史有大把正太腔嘅啲人。譬如漢朝嘅漢哀帝，「斷袖」呢個詞正正係來自哀帝同侍童董賢嘅戀愛關係。
正妃

正妃，又叫王妃，係屬國君主同親王嘅老婆。上古后係指君主，唔係君主之妻，後尾君主之妻先叫后。屬國君主之妻，唔可以叫后，就叫正妃。太子之妻亦叫正妃。
正安

正安係中國貴州遵義下轄嘅一個縣，有2595平方公里咁大。
正大

正大係大金皇帝完顏守緒嘅第一個年號，相當於公元1224年到1231年，前後總共8年。
正字法

正字法（英文：Orthography），又叫正寫法，係一種語言入面嘅規範嘅書寫方式，包括為串字（喺用字母嘅語言）、標準字、標點訂立標準。

概念
睇埋：語言同文字
是但攞一隻語言，隻語言嘅正字寫法係指講呢隻語言嘅人點樣寫隻語言，例如粵文係要寫粵語嘅口語，原則上粵文可以用羅馬字嚟寫（睇埋粵文拉丁化），好似係以下嘅句子噉，係用咗粵拼嚟寫
Ngo5 sik1 gong2 gwong2 dung1 waa2（漢字：我識講廣東話）
但慣例上，粵語人群寫親粵文，通常會用漢字加粵字嚟寫，淨係間中會混雜用羅馬字寫嘅拼音。「正字法」呢隻詞仲可以包埋語言學上「同一隻文字系統未完成嘅語言，整返套文字嚟寫佢」噉嘅工作。
正常姿勢

正常姿勢（日文：正常位、通常位）或者叫傳教士姿勢（英文：the missionary position）、男上形姿勢（the man-on-top position），係種性姿勢，通常女人坦平噉瞓喺度，男人同佢面對面性交，男人嘅㞗同女人嘅閪係互相對住。男人姿態有時係跪或者係踎，有時甚至有時伏喺女人個身上面。
正廿面體

正廿面體（Regular icosahedron）係個柏拉圖多面體，由廿個等邊三角形組成。
海傍街體育館天台休憩處

海傍街體育館天台休憩處，香港公園之一，遊樂場之一，喺長洲大興堤路二號，海傍街體育館嘅天臺，英文叫Praya Street Sports Centre Roof-top Sitting-out Area。行政上歸離島區。設施有門球場，以及多用途場地，可做門球場、太極場。
海冰

海冰就係海水凍到結冰。冰密度抵過水，所以會浮喺海面。海冰佔地球表面積 7%，佔海面積 12%。海冰集中喺南北兩極。由於風、水流同溫度嘅互相作用，海冰變得好快，有各式各樣嘅冰類型同特徵。海冰同冰山，冰川跌落海嘅冰唔同。唔同地點，大塊海冰好可能黐埋冰山。
海倫路站

海倫路站係上海地鐵4號綫同上海地鐵10號綫一個地鐵站，喺虹口區。個站2005年12月31號啟用。
海傍街體育館

海傍街體育館，香港室內體育館之一，喺長洲大興堤路，長洲市政大廈一樓，另一邊為大新海傍路，英文叫Praya Street Sports Centre。行政上歸離島區。設施有羽毛球場、活動室、壁球場、門球場。
天台為海傍街體育館天台休憩處。
海克爾

海克爾（Ernst Haeckel，1834年2月16號—1919年8月9號）係德國生物學家，出名幫手完善查理斯·達爾文嘅進化論，亦研究出優生學。
昌泰

昌泰係日本醍醐天皇嘅年號，相當於公元898年到901年，前後總共4年。
昌樂

昌樂係中國山東濰坊一個縣，總面積1101平方公里，人口60萬。
昌江區

昌江區係中國江西景德鎮一個市轄區，總面積392平方公里，人口15萬。
昌盛苑

昌盛苑係香港嘅一個居者有其屋屋苑，喺新界粉嶺華明路20號，一共有4座樓，2000年入伙。呢個屋苑喺居者有其屋第十九期丙開賣，嗰時嘅開賣價介乎港幣$698,300 - $1,467,700。
昌德宮

昌德宮係大朝鮮國繼景福宮後喺1412年起好嘅第二座宮殿，喺而家南韓首爾，1997年畀聯合國教科文組織列入世界文化遺產。
昌明洋樓

昌明洋樓（King's Towers）係香港島一個私人屋苑，嚮北角英皇道480號同七姊妹道15-23A號，1974年12月入伙。樓分兩幢A同B幢，住宅有21層同17層高，一層4伙同6伙，總共180個單位。另有4層基座作商業用途，有一間中式酒樓同私家升降機。
昌明洋樓喺2013年3月2號出過一單升降機急墜事故，造成1人危殆3人重傷。
昌母

昌母（粵拼：coeng1 mou5；中古漢語拼音：chjang），係中古漢語聲母，屬齒音中嘅正齒音，屬章組，係次清聲母。喺後世佢同初母合併成穿母，因爲喺韻圖三等，所以叫做穿三（cyun1 saam1）。

擬音
學界一致擬成/t͡ɕʰ/。

上古來源
喺上古音研究，有個定論叫照三歸知，意思係話昌母來源自知組（端組），係個類似/tʰ/嘅音。

喺粵語嘅演變
昌母喺現代粵語演變成c，聲調喺陰聲調。
下面係一啲例字嘅古今音對比，第一欄例字，第二欄中古音（切韻），第三欄現代粵音：
調返轉頭，現代粵語中嘅c來源自中古音嘅徹、澄、從、清、初、昌、邪、崇八母。
對於可以區分平捲脷嘅粵語，昌母屬捲脷音，如吳川話，昌母發[t͡sʰ]；梧州話，昌母發[t͡ɕʰ]。成個粵語，平捲分法係濟南型。

喺吳語嘅演變
昌母喺吳語歸入清母，對應嘅吳拼係tsh。

喺普通話嘅演變
喺普通話，昌母捲脷，讀ch。

喺日文嘅演變
無論吳音漢音，都讀さ行。

喺韓文嘅演變
同粵語一樣，讀ㅊ。

喺越南文嘅演變
喺越南文讀x，聲調喺陰聲調。
昌氏

昌係唐人姓氏，喺《百家姓》裏頭排第51位。
呢篇昌氏係同姓氏有關嘅楔位文章，重未寫完嘅。麻煩你幫手充實佢。
昌江黎族自治縣

，簡稱昌江（coeng1 gong1），係中國海南一黎族自治縣，面積1569平方公里，人口23萬。
水星凌日

水星凌日係指太陽同地球之間嘅行星水星直接喺太陽前面掠過，成為太陽表面嘅可見暗斑（並遮咗一小部分太陽對地輻射）嘅天文現象。
水星

水星（Mercury）係最近太陽嘅行星，係太陽系最細行星，用88日就可以圍住太陽轉一個圈，冇衛星。佢嘅光等係由5.5去到-2.0，不過因為太近太陽，分開角度只有28.3°，唔係咁易見到，只可以響日出日落時先睇到。
到家下為止，人對水星嘅認識都好有限，至今得兩艘太空船去過。第一艘係1974至1975年嘅水手10號，畫低咗45%嘅水星表面圖。第二艘係信使號，喺2008年1月14號掠過水星，畫低另外30%嘅表面。信使號會喺2011年再抵達水星，並進入環繞軌道，全面探測水星表面。
水族館

水族館係用來展出同陳列各種魚類嘅場館。大部份嘅公眾水族館都有數個較細嘅水族箱，同一個或幾個大型水族箱。大型水族箱嘅水容量有成幾千，甚至一萬立方米，可以養大型嘅動物，例如海豚、鯊魚、白鯨。水陸兩棲動物好似水獺、企鵝亦可以喺水族館度養。水族館通常都有專門研究人員，研究園內動物生境同生活規律。
水族館運作上同動物園及博物館相似。一座良好水族館應有特別嘅展覽，包括佢長駐嘅物種，以吸引遊客再次光臨。近年，大型水族館都嘗試取得及育養多個品種嘅海洋魚類，甚至水母。亦有部份水族館設有動物互動園（petting zoo），例如，蒙特利海灣水族館有一個淺水水族箱，養一啲鰩魚，遊客可以摸鰩魚似皮革嘅皮膚。
質素好嘅水族館通常都附設有重要嘅海洋學研究機構，自行進行研究計劃，此外，水族館亦會推行好多同環境，物種保育有關嘅工作。

歷史
Various aquaria at the Detroit Aquarium, Michigan c.1900, USA.
全球第一座水族館係1853年5月喺倫敦動物園麗晶公園（Regent's Park）開幕。馬戲大師費尼爾司·泰勒·巴納姆（P.T. Barnum）亦隨即響紐約百老匯建成美國第一間座水族館。佢參照底特律、紐約、舊金山嘅例子，美國主要城市嘅公眾水族館亦陸續開幕。

水族館之最
沖繩美麗海水族館嘅水族箱，相可以見到兩條鯨鯊
美國芝加哥嘅謝德水族館（Shedd Aquarium）有容量 19,000 立方米嘅巨型水族箱，養咗兩萬條魚，做過全球最大嘅水族館。
但呢個紀錄隨後俾美國亞特蘭大佐治亞州嘅佐治亞水族館（Georgia Aquarium）破咗。佐治亞水族館內有容量達約30,000立方米，養咗500種物種，一共十萬隻動物。而杜拜購物中心取代佐治亞水族館嘅地位。水族館嘅水族箱有幾大，通常基於成本考慮。
蒙特瑞灣水族館（Monterey Bay Aquarium）入面有一個以阿加力建造嘅觀察窗，可以觀賞水族館嘅主箱，觀察窗長17米、高5米、厚33厘米，曾經係全世界最大嘅水族觀察窗。而最大嘅觀察窗就設於日本國頭郡本部町海洋博公園內嘅沖繩美麗海水族館（Okinawa Churaumi Aquarium），長22.5米、高8.2米、厚60厘米，而個水族館更係現時全球第二大水族館。
1985年1月，奧克蘭嘉利塔頓水底世界（Kelly Tarlton's Underwater World）起咗全球首個透明水底隧道。隧道壁用阿加力整，110米長，用咗十個月，花咗三百萬新西蘭元。家下全球最長嘅水底隧道喺中國上海海洋水族館，155米長。
2006年，香港海洋公園用幾百萬港元興建全亞洲最大嘅水母館，展出超過15種水母，超過1,500隻水母。水母好難喺封閉空間度養嘅，原因係水母喺天然環境中從未遇過牆呢啲障礙物，亦冇避開障礙嘅本能，用箱養水母，水母只會係咁撞牆，水母展覽要用水流配合。

供水方面
大多數水族館都接近海洋，以確保天然海水嘅穩定供應。而謝德水族館則係開創先河嘅內陸水族館，靠特別嘅槽車以鐵路運送海水。相反，佐治亞水族館就從城市供水系統中攞水，並喺水度加入鹽及礦物質調製成海水，做法同好多家居水族箱一樣。

人工繁殖同保育工作
水族館通常都附設有海洋學研究團隊，甚至係重要嘅海洋學研究機構，自行進行研究計劃。人工繁殖計劃係其中重要嘅一環，人工繁殖一方面可以增加對相關物種嘅認識，而且可減少於野外捕捉物種。2001年5月，香港海洋公園內2條雌性樽鼻海豚各誕下2條小海豚，係世界首項人工受孕繁殖樽鼻海豚。
水族館亦會進行好多環境及物種保育工作，並提高公眾嘅保育意識。
查理十世

查理十世（法文：Charles X，1757年10月9號—1836年11月6號），係法國波旁王朝第二次復辟第二位同最後一位國王，1824年到1830年在位。
查理六世

查理六世（法文：Charles VI，1368年12月3號—1422年10月21號）係法蘭西國王，1380年到1422年在位，期間法國喺愛靜閣戰役輸畀英倫，簽訂特魯華條約。
查理勒高士

查理勒高士（英文：Charlie Ruggles，1886年2月8號—1970年12月23號 ）係一個美國嘅男舞台劇演員、電影演員、電視演員、演員、音樂家，1905至1968年活躍。
查理同朱古力廠

《查理同朱古力廠》（Charlie and the Chocolate Factory）係一本細路小說，由英國作家羅爾德達爾響1964年寫，故仔背景係一間奇幻嘅朱古力廠。
查理卡夫曼

查理 卡夫曼（Charlie Kaufman，1958年11月1號—）係美國編劇、監製同導演，作品抵死古怪，備受好評，入圍大型影視獎項嘅最佳原創劇本獎、改編劇本獎，有奧斯卡金像獎同 BAFTA。2003 年嘅《無痛失戀》贏咗奧斯卡最佳原創劇本獎。《玩謝麥高維治》、《何必偏偏玩謝我》同《無痛失戀》比較有名。最新作品係 I'm Thinking of Ending Things (2020).
海岸管理

海岸管理（Coastal management）係土木工程嘅範疇，專門研究為海岸嘅土地阻擋洪水同埋侵蝕作用。
海山街道

海山係中國廣東深圳鹽田區下邊嘅一個街道，叫海山街道，下轄5個社區。
海岸侵蝕

海岸侵蝕（coastal erosion）係指海岸因為海流同海浪等嘅力量而受到侵蝕。
侵蝕咗嘅海岸通常會形成一啲特有嘅海岸線地形，例如：海崖(sea cliff)、海蝕凹璧、波蝕棚、海蝕洞(sea cave)、海蝕門、海蝕柱、海蝕平臺。
槍

槍係指利用火藥燃氣能量發射彈丸，口徑細過20毫米嘅身管射擊武器。

槍械類型
睇埋：長距離武器
手槍（handgun）：一種相對輕便易攜嘅槍械，用一隻手就可以揸得住，可以分做單膛室手槍同左輪手槍等好多種；多數國家地區嘅差人平時巡邏嗰時都會配備呢種槍。
霰彈槍（shotgun）：專射霰彈（shotshell）嘅槍－霰彈呢種子彈最大嘅特徵係射咗出嚟之後會爆開（散）變成一柞細啲嘅彈。
自動槍械（automatic firearm）：能夠「俾用嗰個人一路掹住機一路持續噉射子彈」（自動）嘅槍，唔似得第啲槍械噉要用嗰個人撳一吓射一吓，所以能夠快速噉射出大量子彈。
狙擊槍（sniper rifle）：設計嚟做長距離射擊嘅步槍，基本上實會長（要用雙手先揸得住）同掕住碌瞄準鏡幫用嗰個人瞄準。
火箭發射器（rocket launcher）：射火箭彈嘅武器，通常大碌，要用嗰個人用自己個膊頭托住，火箭彈會由火箭帶動，一射就會以高速飛行而且撞到目標就會爆炸造成極大嘅破壞。
槐山

槐山（韓文：괴산군／槐山郡 Goesan gun */?）係大韓民國忠清北道嘅一個郡。
槍炮

槍炮，又叫大砲、火炮，係利用火藥燃氣壓力等能源拋射彈丸，口徑唔少過20毫米嘅身管射擊武器。
槐樹店站

槐樹店站係中華人民共和國成都地鐵4號綫同7號綫一個地下鐵站，喺成華區中環雙店路同槐樹店路路口，2017年6月2號啟用。
槍矛

槍矛（英文：Spear），古時叫槍，係一類由長柄（多數係木）同尖頭（多數係金屬）組成嘅長柄冷兵器，因應唔同設計，可以用嚟近距離格鬥，又或者用嚟長距離投擲。
槐柳二

槐柳二 ，係日本嘅一個男配音員。

配音作品一覽
呢個表唔完整，歡迎加料。
槍傷

槍傷係由槍發射嘅拋體（子彈）擊中身體而引發嘅傷，如果打中要害或者失血過多會致死。
江浙

江浙地區（粵拼：gong1 zit3 dei4 keoi1）係指中國長江下游同錢塘江（古時叫浙江）一帶，皆因春秋時期由吳國管治，所以又叫吳地或者吳越地區。
江津

江津 (足球員)：前中國國家隊足球守門員，參加過2002年FIFA世界盃。
日本
江津市 (日本)：四國地方島根縣嘅地級市
江津站：西日本旅客鐵道嘅車站
江津立交：山陰自動車道嘅立交
江津道路（日文：江津道路）：國道9號嘅一條道路。
江津町：四國地方島根縣嘅地名
江津湖：九州地方熊本縣嘅湖
江津區

江津（粵拼：gong1 zeon1）喺中國嘅西南地區，古名江陽（gong4 joeng4），而家係中華人民共和國重慶市嘅一個市轄區，亦係革命家聶榮臻嘅鄉下。江津特產有石蟆橄欖、几江白酒、江津米花糖等。

史
南齊永明五年（487年）建江州縣；西魏改成江陽縣，縣治喺江津順江；北周閔帝元年（557年）將縣治遷去几江。
隋朝開皇十八年（598年）改成江津縣。
清朝到民國，江津縣属四川省。
1949年12月，江津属四川璧山專區。
1951年1月，璧山專區由璧山縣遷嚟江津縣，改名叫江津專區，重係属四川省。
1960年，江津專區駐地遷去永川，重叫江津專區，後嚟改名叫江津地區；1981年改名叫永川地區。
1983年2月，撤銷永川地區併入重慶市，江津縣歸重慶市管。
1992年，江津縣設市，係四川省下轄嘅縣級市（重慶市代管）。
1997年，重慶成咗直轄市，江津市劃畀重慶。
2006年，江津撤市，改設江津區。
江永祥

江永祥（英文：Kelvin Kong Wing-cheung，1972年—），做過香港警務處警察公共關係科嘅高級警司，宜家係輔警支援課高級警司。

生平
江永祥於2017-2018年間做過港島總區刑事部警司（行政同支援）。
江永祥喺過《香港01》新聞受訪，向市民披露有關警察機動部隊（PTU）唔為人知嘅事。
2020年8月10日起，江永祥轉往輔警支援課。

有線電視訪問中回應元朗721事件
江永祥喺香港有線電視訪問中談及元朗721事件，佢指當日有人帶領示威者到元朗站「牽引成件事」。被問點解軍裝警員擰轉身散水嘅時候，佢唔認佢當日最先到場兩名警員「散水」，指佢哋「有辦到事，佢哋將有關資訊交畀佢哋上級。」但被問警員見到危險，應責無旁貸要上去處理嘅時候，江冇正面回應，僅指「唔會稱當時情況系散水……系事關一班人帶領示威者到元朗牽引成件事」。
警方記者會上，江永祥指應該講系訪問一小地方，而且系根據唔同畫面觀察所得，唔代表警方對單嘢嘅結論。

軼事
喺記者會上，江永祥因講英文時「er……」停頓較多，畀冠以「Sir Er Er」、「Er Er長官」嘅綽號。
江泰路站

江泰路站（粵拼：gong1 taai3 lou6 zaam6；英文：Jiangtai Lu Station），規劃時期嗌過門口崗站（mun4 hau2 gong1 zaam6；Menkougang Station），係廣州地鐵2號綫嘅車站，2010年9月25號開始營運，位置喺海珠區江南大道南同埋江泰路嘅交界。

樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係2號綫嘅月台。同大多數嘅2號綫車站一樣，冇休息室同廁所。

站廳
江泰路站嘅收費區喺站廳嘅中間偏西嘅位，而東邊係人行通道，四周圍俾車站嘅商舖圍實嗮（冚唪唥都喺免費區入面）。收費區有好多部扶手電梯同樓梯往返月台都得。而專用𨋢喺車站嘅南邊免費區域入面，乘客如估有需要嘅話，可以向車站嘅工作人員查咗車飛之後嚟協助用。
站廳全景（喺2015年1月30號影）

月台
呢個站有一個島式月台，喺江南大道南嘅地底。
月台全景（去廣州南站嗰邊，喺2015年1月30號影。）
重有呢個站嘅南面有條存車線，喺早高峰短綫嗰陣，就係用嚟負責畀南行嘅短綫車返轉頭。凈低啲時間都係用嚟放備用車喺晚高峰嗰陣，用嚟疏導尐客流。

商舖同自助服務
而家嘅江泰路站入面有好多唔同類嘅鋪頭畀乘客買嘢同埋食嘢，好似有便利檔、麵包檔同洗衫舖、衫褲檔、涼茶舖同書店等。
另外，江泰路站入面重有好多自助服務設施畀乘客用，包括咗自動櫃員機、自動販賣機、自動影相機同羊城通充值機等；重有可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記做廣州地鐵薈嘅會員嚟查獎分、換獎品嘅服務。
商舖
7-Eleven
美心西餅
天天洗衣
鴻福堂
日閱堂
棉元素
自然派

出入口
江泰路站冚唪唥嘅出入口A出入口A出入口 B1出入口B1出入口 C出入口C出入口 B2出入口B2出入口 通去江燕路萬科里商場嘅出入口通去江燕路萬科里商場嘅出入口 D出入口D出入口
呢個站有6個出入口，其中C出入口附近重可以連通江燕路萬科里商場。

注意：喺晚黑最後一班車開走之前嗰5分鐘之內，係唔畀入閘坐車（包括埋買車飛）。

規劃
其實喺1988年規劃嘅舊二號綫就未出現呢個站，而真正出現呢個站嗰陣係1997年嘅《廣州市城市快速軌道交通線網規劃研究（最終報告）》入面講嘅嘢。嗰時佢係話將將舊嘅二號綫一分為二，而呢個站就變咗而家嘅2號綫車站。而車站嘅位同個名喺規劃嗰時都嗌門口崗站。

施工
喺舊嘅二號綫開始喐手起嗰陣，呢個站重未起嘅。直到2007年，由於2號綫嘅南延段經過政府批准，終於喺2008年正式開始逳手起，重將南邊嘅終點站搬咗去到而家嘅廣州南站嗰度。而工程到咗2010年1月14號，二八號延長線工程嘅江泰路嗰橛先至搞掂嗮。開通前期，車站改名做江泰路站。

開通
到咗2010年9月28號嘅舊二號綫一分為二之後，呢個站同而家嘅2號綫入面，冚唪唥嘅車站一齊正式開放。

規劃
喺1997年嘅《廣州市城市快速軌道交通線網規劃研究（最終報告）》入面，嗰時嘅B方案入面就出咗環綫，而環綫就係1987年方案入面話嘅二號綫一分為二嘅嘢。不過喺2010年正式定咗落嚟嘅方案入面話唔將嗰時8號綫拆走，而係重新整過一條新嘅環綫出嚟，而嗰條環綫就改咗停呢個站。

施工
2017年11月10號：車站正式圍蔽施工，最先喺南珠廣場北區嚿綠化地皮開搞。
2018年3月12號，正式搞管綫大改造嘅施工。

利用狀況
由於呢個站附近都係啲住宅區，加上附近有好多巴士經過。所以喺平時呢個站都有啲人嚟上落，但到咗高峰時期成日逼到好似沙丁魚咁滯。
喺廣佛綫西朗至燕崗段開通之前，住紙廠啲人都會喺呢個站出站坐469路巴士返去。喺廣佛綫西朗至燕崗段開通咗之後，呢班人基本去嗮燕崗個度。
另外，呢個站重係2號綫細高峰班車（07:30——09:30）嘅南邊總站。
江毅

江毅（英文：Kong Ngai，1931年10月—2013年3月13號）原名鄧兆移，曾用藝名光毅，係香港男演員，1965年出道，1974年開始做無綫電視劇集演員，1996年轉投亞洲電視。
江波亮

江波亮，係日本嘅一個女演員。

拍過嘅作品一覽
呢個表唔完整，歡迎加料。
檳椥市

檳椥市（越南文：Thành phố Bến Tre）係越南檳椥省會，人口大約23萬。
檳城蝦麵

福建蝦麵，又叫福建麵，係一樣東南亞料理，其中以馬來西亞檳城同新加坡嘅最具代表性，係一道利用蝦殼同辣椒熬煮嘅赤紅辛辣湯底，再配上黃麵條、米粉、蝦同蕹菜等而成嘅麵食料理。
好多馬來西亞同新加坡嘅華人餐廳同美食中心都可以揾到佢嘅踪跡，深受當地華人歡迎。

來歷
檳城蝦麵據說係由早期移民至檳城島嘅福建人所研發。喺日據時期，捕撈嘅魚產都只可以賣畀日本軍人，於是當地嘅福建漁民只好將剩低嘅蝦殼、蝦頭熬成湯，再配上黃麵，繼而創出呢道庶民美食。
亦有人指出呢道係福建流傳嘅食物，喺泉州一帶叫做蝦麵，隨住華裔老一輩去到南洋，再加啲南洋辛香料，形成咗呢個麵。

烹飪
檳城蝦麵
將蝦殼同蝦頭以及紅蔥頭、薑等辛香料一齊放入熱油爆炒，之後再加入辣椒去腥，用布袋將炒過嘅蝦殼包埋一齊，同豬大骨、沙葛熬成湯頭。跟住用開水汆燙好黃麵、米粉、蕹菜後，同肉片、豆芽、水煮蛋一同放入碗裏面，加上湯頭，最後加入參巴辣椒醬，就係一碗傳統檳城蝦麵。
喺吉隆坡同南馬一帶，參巴辣椒醬會裝喺一旁嘅小盤子裏面，食用方式係用筷子蘸啲辣椒醬去麵度，再送入口，同檳城直接將辣椒醬拌入湯內嘅食法有啲唔同。福建麵除咗上述所提及嘅配料之外，仲可以附加燒肉、燒腸、魚丸、雞腳、粉腸等，麵類亦唔限於黃麵同米粉，可以選擇粿條、伊麵、「美極」即食麵（Maggi麵）、粗米粉等。
檳榔

檳榔（粵拼：ban1 long4；學名：Areca catechu）係棕櫚科檳榔屬嘅常綠喬木，原產地馬來西亞。而家喺好多熱帶地區，好似斯里蘭卡、泰國、印度等地區都有盛產檳榔。

形態
檳榔一般有10—16米高，樹幹冇分枝，而佢嘅基部比較平直。莖有明顯嘅環形痕。而葉方面，佢係羽狀複葉品種，一般喺樹頂嗰度生，而且一次生一大抽，樹葉係冇規律嘅明顯裂紋。而佢嘅花係單性雌雄異株品種，花公比較大，花乸比較細。大多數都係單生嘅品種，好少有對生，一般都黐喺分枝上邊嗰度生。
佢嘅果係長圓形或蛋形，長度3—5厘米，果皮比較厚，而且係纖維質。外型好似雞心，皮青綠色，肉有澀味；而佢嘅核係橢圓形。

用途
檳榔既係一種藥用植物，又可以攞嚟食。喺海南、臺灣、印度、湖南同廣東嘅潮汕地區嘅住民，檳榔已經係佢哋生活嘅一種飲食習慣。

食用
一般食法有：青仔、包葉仔、雙子星。又會加一啲石灰、紅灰、藤仔送嚟食，但係一般好少會直接就噉生食。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
檳榔嘅果可以用嚟做藥。喺明朝李時珍寫嘅《本草綱目》有噉講：「嶺南人以檳榔代茶禦瘴，其功有四。一曰：醒能使之醉，蓋食之久，則薰然頰赤，若飲酒然，蘇東坡所謂紅潮登頰醉檳榔也。二曰：醉能使之醒。蓋酒後嚼之，則寬氣下痰，餘酲頓解，朱晦庵所謂檳榔收得為去痰也。三曰：飢能使之飽。蓋空腹食之，則充然氣盛如飽，飽後食之，則飲食快然易消。」可以轉句話講：佢有殺蟲、破積、下氣、行水、除蟲積、除食滯、去肚腩大同肚痛、瀉痢、去除瘧疾、水腫、腳氣、痰多同癥結嘅功效。
檳榔嶼

檳榔嶼（馬來話：Pulau Pinang；英文：Penang Island），又叫檳城島、檳島，以前叫檳榔嶼，英國人曾經叫佢做「威爾士親王島」（Prince of Wales Island），係馬來半島西岸北部一個島，面積大約295平方公里，歸馬來西亞檳城州管。上面最大城鎮係喬治城。呢個島東面隔住檳威海峽同馬來半島相望，由檳威大橋同檳威二橋銜接兩岸。

氣候
請撳 Wikipedia:翻譯/檳榔嶼，去整翻譯請求。(翻譯指引)
檳城島地勢
同馬來西亞大部分地區一樣，檳城島屬於熱帶雨林氣候。
全年平均雨量大約2,477毫米（97.5英寸），其中2月雨量相對少，只有60毫米（2.4英寸），而8月至10月期間相對較多，有210毫米（8.3英寸） 。
另外，由於檳城島好接近印尼蘇門答臘，有時會有啲灰麈由嗰度吹過嚟，呢啲灰麈係由燒森林做成嘅，呢個現象叫東南亞霾害ze3Southeast Asian hazezf3。呢種現象主要喺7月至8月期間發生。
檳城島天氣預報由峇六拜地區性氣象局提供，呢個氣象局仲會服務埋西馬北部地區。

地理
呢篇文或者呢段要 翻譯（或者由 英文維基加料）。 請譯佢。
上次編輯：2022年12月26號 12:07。(翻譯指引)
檳城島有293 km2（113 sq mi）大，大概係新加坡嘅三分一。另外，亦係馬來西亞第四大島。人口密度係2,465.5/km2（6,386/sq mi）.，係馬來西亞人口最多嘅島。
檳城島同馬來半島之間畀檳威海峽隔住。檳城島中間主要係花崗岩山覆蓋住叢林，包括升旗山。呢啲綠色地帶對成個島好重要
。
檳城島基本上可以分成5個區域：
東北面嘅平原形成咗一個三角岬，其中以喬治市為中心。呢達人口密度比較高嘅地區係檳城嘅行政、商業同文化中心。
東南面峇六拜 (Bayan Lepas) 地區曾經係農業地區，嗰度有好多稻田同紅樹林。經過1970年代大規模工業化，呢達地方已經發展為新市鎮同工業區。
北部包括峇都丁宜 (Batu Ferringhi)、丹絨武雅 (Tanjung Bungah) 同丹絨道光 (Tanjung Tokong) 地區有好多沙灘，亦有好多度假酒店，呢度屬於喬治市西北部邊皮。
西南面（浮羅山背）係一個好曬嘅郊區，有漁村、果園同紅樹林。
中部山群係一個重要綠化地帶，其中最高峰係升旗山，有海拔833 m（2,733 ft） 高。
Batu Ferringhi海灘
另外，由19世紀英國統治時期開始，檳城島一路有填海，特別喺喬治市
，填海工程到依家仲繼續緊。